Hii sio njama, huu ni uasi, Bakshi.
Kifo ndicho adhabu pekee ya uasi.
Shariffudin alinifanyia mzaha mbaya sana,
pamoja na Malkia Jodha lakini pia alimuua daktari.
Kulingana na sheria, ataadhibiwa vivyo hivyo na ni kifo.
Hata hivyo, wewe pia ni mshiriki katika uhalifu huu.
Nitaamua adhabu yako kesho.
Lakini kwa sasa, nitamuua Sharifuddin.
Kaka.
Kaka. Kaka.
Jamani, kaka.
Kwa ajili ya furaha ya dadako, kaka.
Msamehe.
Ulimfanya mjane kuwa bibi harusi.
Usimfanye mjane tena, kaka.
Tafadhali, usifanye hivi.
Nampenda sana, kaka.
Sitaweza kustahimili, ikiwa lolote litamtendekea.
Nisamehe, Mtukufu Mfalme.
-Nina habari muhimu za kukupa. -Niambie.
Bila amri ya mfalme, bila sababu yoyote au tangazo lililoandikwa,
Afisa Mkuu Sharifuddin,
ameondoka kwenye kasri sasa hivi na waendesha farasi kadhaa.
Sawa. Enda.
Kama ningetaka, ningemfuata na kumuua.
Lakini naweza kumfunga jela hata baadaye.
Kwa sasa, napaswa kufanya jambo muhimu sana.
Andamana nami.
Hamheshimu malkia au mjakazi.
Kila mwanamke ni njia yake ya kujitosheleza.
Huko Amer, nilimchukia sana, lakini mtu
ninayemwona hapa, hawezi kulinganishwa na chuki yangu.
Bakshi Bano.
Unafanya nini?
Yeye si mjakazi, ni dadako.
Kwa nini unamtendea hivi?
Unajua, hutakuwa mama, malkia wangu?
Eti nini? Unasema nini?
Huu ni mzaha gani?
Sifanyi mzaha, Bi. Jodha.
Wewe si mjamzito. Bakshi Bano atakueleza.
Labda akikueleza hadithi yake, utaelewa.
Mwambie.
Nisamehe, wifi.
Nilifanya uhalifu mkubwa.
Nilitaka kukuharibia sifa.
Wewe si mjamzito.
Wifi, nisamehe.
Sikufanya haya yote kwa hiari yangu.
Niamini. Nililazimishwa kufanya hivyo.
Bakshi Bano, jamani ondoka hapa.
Niache peke yangu.
Nimefanya uhalifu mkubwa.
Nilikosa kumwelewa mfalme asiye na hatia.
Wewe ndiye mfalme wa ufalme wa Mughal.
Lakini usisahau kwamba mimi ni mwenyeji wa Rajput pia.
Hakuna aliye na haki ya kukashifu
heshima na tabia ya mwanamke wa Rajput,
sio hata mfalme.
Hadi kufikia leo, sikumwambia yeyote jambo hili.
Lakini leo, nimekubali hadharani, kwamba nakuchukia.
Wewe ni mwanamume wa aina gani, Mtukufu Mfalme?
Kwanza, ulijinufaisha nami nilipopoteza fahamu.
Kisha ulifanya mapenzi nami bila hiari yangu.
Nakuchukia. Nakuchukia.
Eh, Mungu!
Siamini kwamba Sharifuddin alifanya haya yote!
Hoshiyar, ikiwa huu ni uongo, hutakosa kuadhibiwa.
Ikiwa nilichosema kitageuka kuwa uongo, basi nikate kichwa, malkia wangu.
Nilichosema ni kweli.
Ikiwa huu ni ukweli, Hoshiyar, ni suala lenye uzito sana.
Mtaalamu wa mitishamba ameuawa.
Hilo halikufanywa na mtu tusiyemfahamu,
ila ni mume wa Bakshi Bano, msaidizi wa karibu wa Jalal,
na shemeji yake, Sharifuddin.
Njama kubwa hivi zilipangwa kwenye kasri
ilhali sikufahamu lolote.
Inamaanisha, hakukuwa na uhusiano,
kati ya Malkia Jodha na Jalal.
Nilimkasirikia bure.
Nilimtendea mabaya.
Niliwezaje kufikiria kwamba Bi. Jodha angenipokonya Jalal?
Kuna uhusiano, bibiye.
Hata kama unategemea uaminifu.
Fikiria kiasi ambacho Mtukufu Mfalme anamwamini Bi. Jodha.
Hata hakufikiria kwamba huenda Bi. Jodha alikosa.
Ili kuthibitisha anasema kweli, alimdanganya
Mtukufu Malkia na wewe pia, kwamba
alifanya mapenzi na Bi. Jodha.
Niamini.
Mtukufu Mfalme ameanza kumpenda Bi. Jodha.
Nyamaza, fidhuli!
Usiseme neno moja baada ya hilo!
Sasa, sitamsikiza yeyote.
Nitausikiza moyo wangu pekee.
Jalal ni wangu na hakuna anayeweza kumnyakua kutoka kwangu.
Hakuna mtu yeyote.
Nitalazimika kwenda kumwomba msamaha,
kwa kuwa nilimwelewa vibaya.
Nitaenda sasa hivi na kumwomba msamaha.
Unafikiria nini, waziri?
Mtukufu Mfalme atampa Bakshi Bano adhabu gani?
Ni Mtukufu Mfalme pekee anayeweza kutwambia kuhusu hilo, Resham.
Bakshi Bano ni dadake Mtukufu Mfalme.
Ni dadake mpendwa.
Naelewa aina ya mtanziko
ambao Mtukufu Mfalme anakabiliana nao hivi sasa.
Huenda ana maswali mengi akilini mwake, na lazima awe anatatizika.
Sikilizeni. Mfalme wa India, Jalaluddin Mohammad anawasili.
Jalal.
Njoo.
Kuwa mvumilivu, Jalal.
Kama nilivyokuja kwako, Bakshi Bano
alinijia wakati wowote alipohuzunika.
Nilifurahia furaha yake na kuhuzunika alipostahimili majonzi.
Kwa nini alinifanyia hivyo?
Kwa nini alimfanya kakake alie?
Wale ninaowadhania kuwa jamaa zangu,
kwa nini wanajifanya kama watu wasionifahamu, shangazi?
Kwanza, ilikuwa Abul Mali, kisha Sharifuddin na Bakshi.
Dadangu na shemeji yangu.
Mfalme huwa hana marafiki, Jalal.
Mfalme ana maadui pekee.
Basi kwa nini maadui hawa hujifanya kama jamaa, shangazi? Kwa nini?
Nakubali kwamba mhalifu wa kweli ni Sharifuddin,
lakini dadangu alimuunga mkono.
Naweza kuwaua maadui zangu kwa upanga wangu,
lakini dadangu nitampa adhabu gani?
Huwa ananiita kaka.
Nitawezaje kumuua?
Vita vinaendelea ndani yangu, shangazi.
Kati ya mfalme na kaka.
Haijalishi atakayeshinda, lakini nitashindwa, shangazi. Nitashindwa.
Nitashindwa.
Mama.
Mama, nisikilize.
Usiniite mama. Usiniite hivyo!
Jidhibiti, wifi.
Ni binti yako.
Hivi ndivyo mabinti hufanya?
Mabinti hufanya mama zao
waone fahari, wanapowafikiria.
Kabla ya jina lake, hadithi za wema wake na maadili,
huwafikia mamake na babake.
Yeye ni binti wa aina gani, Gulbadan?
Amemdhalilisha mamake.
Amemsaliti kakake.
Amemharibia sifa wifi yake asiye na hatia.
Hapana, Gulbadan.
Mabinti ni kama Bi. Jodha.
Jalal alikufanyia mengi! Na wewe...
Mama, nisamehe.
Huwezi kusamehewa kwa uhalifu wako, Bakshi Bano.
Jiangalie na ujiulize.
Wewe ni binti yangu,
anayeweza kutoa maisha yake kwa ajili ya kakake?
Haya ndiyo maadili niliyokufunza?
Je, haya ndiyo matokeo ya malezi yangu?
Ikiwa hivyo ndivyo, naaibika kwa namna nilivyokulea.
Baada ya leo, sitauona uso wako,
hadi Jalal atakapoamua adhabu yako.
Kama ni kuhusu msamaha,
usiwe na matumaini kutoka kwangu.
Hujambo, Bi. Jodha?
Halo.
Karibu ndani.
Karibu kiti.
Bi. Salima, nakuheshimu sana kiasi kuwa
sina ujasiri wa kuketi nawe.
Kweli.
Ulichonifanyia, mimi pia
ningemfanyia Sukanya hivyo hivyo kama dada mkubwa.
Sijui jinsi ya kukushukuru.
Hivi kuwa umezungumza kuhusu madada, Bi. Jodha,
basi kwa nini unishukuru?
Wewe ndiye mfano mwafaka wa kufikiri ipasavyo.
Wewe nawe ni mfano wa uaminifu.
Bi. Jodha, niliweza kufanya haya yote,
kwa sababu niliamini uaminifu wako na kwamba hukuwa na hatia.
Ukweli wako ulinilazimisha kukuunga mkono.
Labda ukweli ulioonekana usoni mwako,
ulimshawishi Mtukufu Mfalme kwamba huna hatia.
Nimefurahi, Bi. Jodha, kwamba Mtukufu Mfalme,
hakufanya kosa lolote.
Alikutendea haki na kukupa heshima.
Lakini sina furaha, Bi. Salima.
Nilimwelewa vibaya Mtukufu Mfalme.
Nilizungumza naye kwa ukali sana.
Ndiyo sababu lazima ujihadhari
katika siku zijazo, Bi. Jodha.
Uhusiano wa mume na mke ni dhaifu sana.
Nakubali kwamba ulifanya kosa,
lakini hali iliyokuwepo ilichangia hilo.
Pili, wewe umekomaa.
Naamini unajua jinsi ya kumtendea mumeo.
Bi. Jodha, fanya chochote unachofikiri.
Usifikiri sana kuhusu jambo hilo.
Kwa sababu mara nyingi, kufikiria kupita kiasi hudhoofisha maamuzi.
Asante sana, Bi. Salima.
Umeelezea mengi kwa maneno machache.
Kwaheri.
Miminia uhusiano wa Mtukufu Mfalme,
na Bi. Jodha neema yako, Mwenyezi Mungu.
Mtukufu Mfalme aishi maisha marefu!
Bi. Jodha anataka kuonana nawe, bwana.
Mtukufu Mfalme...
Najua unachotaka kusema, Bi. Jodha.
Uliaibika kwa sababu ya dadangu Bakshi Bano.
Lakini kusema kweli, nimeaibika zaidi yako.
Dadangu ambaye ni damu yangu alifanya makosa,
ambayo hayawezi kusamehewa.
Ndiyo sababu nakuomba msamaha kwa kukosewa heshima.
Nakuomba msamaha, Mtukufu Malkia.
Sio kwa kosa la Bakshi Bano, lakini kwa kosa langu.
Nilikuelewa vibaya. Nilidhani kwamba wewe ni mbaya.
Nilianza kukuchukia zaidi kuliko hapo awali.
Hata nilisema kwamba unastahili chuki pekee,
na huna utu ndani yako.
Lakini sasa, sielewi. Wewe ni mwanamume wa aina gani?
Wewe ni nani?
Bi. Jodha, mimi ni mtu, ambaye utu wake,
uliuawa vitani alipokuwa na umri wa miaka 14.
Mimi ni mtu ambaye hana moyo.
Mimi ni mtu ambaye hawezi kumwamini mtu yeyote.
Mimi ni mtu ambaye anaweza
kummiliki mwanamke yeyote wakati wowote nitakao.
Lakini leo, sijui ni kwa nini
namwamini mwanamke mmoja pekee.
Naamini umaasumu wake na tabia yake.
Lakini kwa nini unaniamini sana?
Sijui ni kwa nini, Bi. Jodha.
Nakuamini.
Labda sauti ndani yangu ilisema kwamba huna hatia.
Labda nimeona uaminifu machoni mwako.
Labda kuna sababu nyingine.
Lakini vyovyote vile, nakuamini.
Nilikukaripia na kukulaani sana,
kwa kuwa nilidhani kwamba unaniharibia heshima.
Lakini kutoka mwanzo, ulikuwa unailinda.
Ili mwenye hatia afichuliwe.
Niliharibu adhama yangu, na wewe ulikuwa unailinda.
Nisamehe, Mtukufu Mfalme.
Usiombe msamaha, Bi. Jodha.
Kama ingekuwa mtu mwingine,
yeye pia angefanya hivyo hivyo.
Lakini nataka kukwambia usielewe vibaya.
Usifikirie kwamba nilichofanya ni kwa sababu nakupenda.
Hapana. Hapana. La hasha.
Sikupendi.
Nilifanya hivyo kwa sababu sikutaka mtu yeyote,
amfanyie mke wa mfalme mzaha mbaya hivi.
Kwa sababu hakuna aliye na ujasiri,
wa kumharibia mke wa mfalme sifa.
Nakushukuru kwa kweli.
Hukuruhusu roho yangu, sifa yangu,
na uwepo wangu udhalilishwe.
Asante.
Angalau, kunywa kinywaji baridi, bibiye.
Sihisi kunywa.
Kunywa kitu.
Nimekwambia sitaki.
Ondoka hapa.
Umeruhusiwa kuondoka.
Wakati uliopita, nilikwambia uniache peke yangu.
Ikiwa unataka hivyo pia, basi niambie. Nitaondoka.
Sitahisi vibaya.
Nimepoteza haki yoyote ya kukwambia chochote, wifi.
Unaniita wifi,
na huna haki ya kuniambia chochote!
Naweza kukuuliza jambo fulani?
Sielewi kwa nini mwanamke mzuri kama wewe,
ulimsaidia mumeo katika kazi kama hii.
Hata kama Sharifuddin alikulazimisha,
kwa nini hukumwambia Mtukufu Mfalme kila kitu?
Kwa ajili ya mapenzi, wifi.
Kwa ajili ya mtu ninayempenda sana.
Hofu ya kwamba nitampoteza ilinifanya dhaifu.
Hilo halingetendeka kamwe.
Na kwa sababu ya hofu hiyo, ulifanya haya yote.
Nafikiri hutaelewa hofu yangu, wifi.
Nilimpoteza mume wangu wakati mmoja.
Kuweza kustahimili huzuni hiyo tena kulizidi kiwango cha uvumilivu wangu.
Nampenda Sharifuddin sana.
Naweza kumfanyia chochote.
Naweza kujiua au kumuua mtu mwingine pia.
Sina kinyongo dhidi yako.
Lakini, hata hivyo, nilifanya hivi.
Nilikuharibia sifa.
Ili nisipoteze penzi la mume wangu.
Hili ni penzi la aina gani?
Hukuweza kutambua lililo zuri au baya.
Ulikuwa tayari kujiangamiza.
Labda hutaweza kuelewa, wifi.
Labda hakuna mapenzi mengi kati yako na kaka.
Lakini ukweli ni kwamba mapenzi hayana mpaka.
Mtu huvuka kila mpaka.
Nilifanya hivyo hivyo.
Sikujua sababu au matokeo.
Sikujua ni kwa nini Sharifuddin alitaka kufanya hivyo.
Angefaidika vipi kwa kukutenganisha na kaka?
Yeye pekee ndiye aliye na majibu ya maswali haya.
Na hayuko hapa.
Hakuna ajuaye kitakachofanyika.
Anaweza kuja au akose kuja hapa.
Sielewi.
Je, mtu anayependa anaweza kufikia kiwango
cha kuwa tayari kujiangamiza,
na kuhatarisha maisha yake?
Sina majibu ya maswali haya yote.
Niambie, Bi. Jodha. Umeniita kwa nini?
Nimekutana na Bakshi Bano sasa hivi.
Nawaza kuhusu jambo fulani.
Je, ni sawa kwa mke kumpenda mume wake sana?
Sana, kiasi cha kwamba hajui tofauti ya jambo zuri na baya?
Mimi pia nilimpenda mchumba wangu wa kwanza, Suryabhan.
Lakini sikumpenda jinsi Bakshi Bano anavyompenda Sharifuddin.
Sielewi kama
Bakshi Bano ni mwenye hatia au mwathiriwa.
Umewahi kufikiria kuhusu hilo, Bi. Jodha?
Wakati mmoja, uovu mkubwa zaidi ulikuwa wema mkubwa.
Hilo ndilo linalotendeka katika mapenzi pia.
Mtu akimpenda mtu sana na yuko katika njia panda,
ambapo njia moja inaelekea kwa wema
na nyingine kwa mpenzi wake,
yeye hufuata njia ya mapenzi.
Ni vigumu sana kuishi bila unayempenda.
Kwa upande wangu, Mtukufu Mfalme aliomba pendekezo lako.
Ulimwonyesha njia.
Bi. Salima, sasa nielekeze.
Nifanyeje ili niweze kumwokoa Bakshi Bano?
Ni mtu mmoja pekee anayeweza kumwokoa Bakshi Bano.
Mtu huyo ni Mtukufu Mfalme mwenyewe.
Hujambo, bibiye?
Nyote wawili mmeitwa mahakamani.
Mtukufu Mfalme atatoa
hukumu ya kesi ya Bakshi Bano.
Wewe tangulia. Tutakuja.
Jihadharini. Makinikeni.
Mfalme mkuu wa India, Jalaluddin Muhammad anawasili.
Hakuna anayeweza kuelewa jambo hili vyema kuniliko,
kwamba Jalal hajawahi kukabiliana na wakati mgumu kuliko huu maishani mwake.
Leo, atalazimika kumwadhibu dada anayempenda zaidi.
Huenda nyote mnawaza ni kwa nini
nimeitisha mkutano huu leo.
Dadangu Bakshi Bano alifanya nini,
ili apewe adhabu hiyo?
Nataka kuwaambia nyote kwamba dadangu Bakshi Bano
ametenda uhalifu.
Alifanya tuamini kwamba Bi. Jodha ni mjamzito.
Kusema kweli, Bi. Jodha sio mjamzito.
Kama nyinyi nyote, mimi pia nataka ufalme wa Mughal upate mrithi.
Lakini...
Lakini leo, nataka kutangaza hadharani,
kwamba Bi. Jodha sio mjamzito.
Ufalme utalazimika kusubiri mrithi wake.
Lakini siku nitakayopata bahati hii nzuri,
nitawajulisha wananchi mimi binafsi.
Lakini leo,
nitamwadhibu dadangu, Bakshi Bano.
Kwa mfalme, haki ni muhimu kuliko chochote.
Anapoketi kwenye kiti cha enzi, yeye huvunja uhusiano wake na kila mtu.
Leo, mhalifu aliyesimama mbele yangu,
ni dadangu.
Suala langu,
ni kwamba naweza kumpa adhabu
ambayo wananchi watahisi ni ndogo sana.
Wanaweza kuhisi kwamba upendo wa dada ulizidi haki kwa mfalme.
Kwa hivyo sitamwadhibu.
Yule aliyetendea uhalifu huu,
atamwadhibu. Nataka Bi. Jodha
aje mbele ya kila mtu na kumwadhibu.
Bi. Jodha, njoo utende haki.
Leo, mfalme aliye ndani ya Jalal,
hakuweza kumshinda kakake Bakshi Bano.
Ndiyo sababu alimkabidhi Bi. Jodha uamuzi huu.
Sasa, hatima ya Bakshi itadhihirisha
ni uamuzi gani utakaofanywa na Jodha.
Nataka Bakshi Bano aje mbele yangu.
Bi. Jodha, mimi kama mfalme, nakuamuru
umpe adhabu leo.
Sikutarajia kuwa mfalme angenikabidhi jukumu hili.
Ni wakati mgumu sana kwangu.
Lakini ikiwa mhalifu hataadhibiwa,
ni kama kumuunga mkono,
ambapo huo ni uhalifu.
Kwa hivyo Bakshi Bano hakika ataadhibiwa.
Kwa sababu yake, nililazimika kustahimili aibu kubwa
na maumivu ya kihisia.
Kwa sababu yake, nililazimika kustahimili ghadhabu ya Malkia na Mfalme.
Bakshi Bano anapaswa kuadhibiwa kwa sababu ya jambo hili.
Watu huishi kwa ajili ya wengine katika familia.
Huwa wanajaribu kuwafurahisha wengine.
Bakshi Bano ni sehemu ya familia yetu.
Kwa hivyo, hilo linafanya uhalifu wake kuwa na uzito zaidi.
Mtoto anapofanya kosa, wazazi wake humkaripia.
Wakati mwingine, wanamzaba kofi.
Hawamtengi nao.
Adhabu ya Bakshi Bano ni kwamba,
atakuwa jamaa yangu milele.
Ndiyo, Bakshi Bano.
Adhabu yako ni kwamba nimekusamehe.
Najua kwamba watu walio hapa,
watachukulia uamuzi wangu kuwa wa ajabu.
Lakini kulingana na mimi, hakuwezi kuwa
na adhabu kubwa kuliko hii.
Kwa sababu, kama kawaida, mhalifu anapoadhibiwa,
hatia yake huondolewa.
Lakini upatanisho utahifadhi uchungu huu, na kuhifadhi majisuto
moyoni mwa Bakshi Bano milele.
Utamkumbusha kwamba amefanya kosa kubwa.
Ameiumiza familia yake na kakake,
ambaye ni kama baba, vibaya sana.
Mtukufu Mfalme, nimelifikiria na kumwadhibu Bakshi Bano.
Amri yako imetekelezwa.
Nimekubali uamuzi wa Bi. Jodha.
Huenda ikawa amemsamehe Bakshi Bano,
lakini yeye ni mhalifu wangu pia.
Amemuumiza kakake.
Kwa hivyo leo, natangaza hadharani,
kwamba sasa, sina uhusiano wowote na Bakshi Bano.
Natangaza kwamba kuanzia keo, yeye si dadangu.
Nataka aondoke machoni mwangu.
Umefanya nini, Mtukufu Mfalme?
Sikutaka utengano wowote kati ya kaka na dada.
Hilo halifai.
Umempa Bakshi Bano adhabu
mbaya kuliko adhabu ya kifo.
Jodha.
Ni nini kimetendeka, Moti? Kwa nini unatabasamu sana?
Ni habari zinzofurahisha.
Jodha, watu waliokuwa wakizungumza upuuzi kukuhusu,
katika makao ya wanawake,
wanakusifu leo.
Kwenye makao ya wanawake, sio jambo la kawaida,
kwa mtu kusifiwa.
Kila mtu anasema jambo sawa.
Bi. Jodha ni mwenye huruma.
Nimefurahi sana.
Uamuzi nilioufanya, niliufanya kwa sababu ya Mungu wangu.
Alinipa hekima nzuri.
Sikilizeni.
Mfalme wa India,
Jalaluddin Muhammad anawasili.
Jambo, Mtukufu Mfalme.
Malkia Jodha, huwa unanijia na swali.
Leo, nitakuuliza swali.
Kwa nini ulimsamehe Bakshi Bano?
Ninapomkasirikia, mamangu humkasirikia,
mawaziri wote, wananchi, makasisi,
wamekubali kwamba yeye ni mhalifu wako.
Licha ya hilo, ulimsamehe. Kwa nini?
Jibu la swali lako limefichwa katika swali langu.
Ni nini kingekufurahisha, Mtukufu Mfalme?
Kumwadhibu dadako au kumsamehe?
Bi. Jodha, hakuna swali linalojibiwa kwa swali.
Mtukufu Mfalme, mtu akikuumiza,
sio lazima umuumize pia.
Sijui ikiwa utaelewa hili au la.
Lakini ukweli ni kwamba Bakshi Bano anampenda mumewe sana.
Mtu hushindwa kujidhibiti anapopenda.
Huwa anafanya kile ambacho mpenzi wake anamwambia.
Kama ni zuri au baya, linalofaa au lisilofaa,
hafahamu.
Hilo ndilo lililomfanyikia Bakshi Bano.
Nilipoenda kumwona,
nilimhurumia na pia kumwonea wivu.
Labda siwezi kufanya alichokifanya.
Labda sitaweza kufanya hivyo kamwe.
Kumpenda mtu sana,
kiasi cha kwamba unajisahau.
Ni vigumu. Ndiyo sababu ikiwa Bakshi Bano hana hatia,
basi kwa nini nimwadhibu?
Ndiyo. Ni kosa la shemeji yako, Sharifuddin.
Alitumia penzi lake kujinufaisha.
Alilitumia dhidi yako pia.
Alimtumia Bakshi Bano kama kikaragosi.
Kwa hivyo uliponipa haki ya kuamua,
nilimsamehe Bakshi Bano.
Kama ilivyo, anateseka kwa adhabu hiyo.
Adhabu mara dufu.
Kwanza, mume aliyefanya haya yote kwa ajili yake,
hayuko naye leo.
Pili, kaka anayempenda sana,
amevunja uhusiano wote naye.
Bi. Jodha, mahusiano hayazingatiwi ikiwa suala la haki linahusika.
Nakubali kwamba yeye ni dadangu.
Ili kuepuka kuchanganya uhusiano na haki,
nilikupa nafasi ya kutenda haki.
Mtukufu Mfalme, nina uhusiano naye pia.
Yeye ni wifi yangu.
Nimeumia kama ulivyoumia.
Lakini kama nimemsamehe, kwa nini usimsamehe?
Wewe pia unapaswa kumsamehe.
Haiwezekani.
Una hisia. Sina hisia zozote, Bi. Jodha.
Jukumu la mfalme ni kuadhibu.
Nimemwadhibu kwa kuvunja uhusiano wetu naye.
Mtukufu Mfalme, ikiwa mahusiano yanaweza kuvunjika kwa urahisi hivi,
uhusiano wetu ungevunjika kitambo.
Lakini uhusiano wangu wa chuki na kisasi bado haujavunjika.
Kama wewe na Bakshi Bano ni ndugu, uhusiano huu utavunjika vipi?
Machozi yaliyo machoni mwako ni ithibati tosha
kwamba wewe na Bakshi Bano mna uhusiano.
Ilimradi kuna uwepo wa machozi haya, uhusiano wenu hautavunjika.
Unadanganya, Mtukufu Mfalme.
Unadanganya kila mtu kwamba huna hisia.
Ikiwa huna hisia, hakungekuwa
na machozi machoni mwako pia.
Nyote mnaweza kuketi.
Leo, Jalal aliwasilisha ithibati yake
kwa niaba ya Bi. Jodha mahakamani.
Sasa, sitaki mazungumzo kuhusu jambo hili kwenye makazi ya wanawake.
Maham Anga, nimekukabidhi jukumu hili.
Unachotaka nitakitimiza, Mtukufu Malkia.
Kuanzia sasa, suala hili halitatajwa katika makazi ya wanawake.
Nimechukua jukumu hili.
Lakini tutawanyamazisha vipi wananchi?
Wananchi wanatamani kwamba mrithi
wa ufalme wa Mughal atazaliwa.
Wakigundua kwamba Bi. Jodha
hatajifungua mrithi wa ufalme wa Mughal,
wananchi watahisi kana kwamba tunachezea hisia zao.
Hilo litazua uvumi zaidi kuhusu
Mtukufu Mfalme na Bi. Jodha.
Umesema kweli, waziri.
Tutanyamazisha watu wangapi?
Kila mtu.
Mama, nitajibu maswali ya wananchi.
Jalal, hilo haliwezekani.
Kwa hivyo nitafanya jambo hilo litendeke, shangazi.
Kama nilivyofichua ukweli kwa kila mtu mahakamani,
hivyo hivyo, nitafichua ukweli kwa wananchi pia.
Kwa sababu ni muhimu kwa wananchi wajue
jinsi Bi. Jodha alivyokuwa mwathiriwa wa njama, wakati mmoja.
Hivyo hivyo, aliathirika tena.
Hapana.
Namaanisha, utalazimika kujiabisha
mbele ya wananchi wengi.
Sitaruhusu hilo litendeke, Jalal.
Kwa nini niaibike, shangazi?
Sijafanya uhalifu wowote.
Nimemwokoa mtu asiye na hatia kutoka kwa njama ya mhalifu.
Wananchi ni wangu. Ufalme ni wangu.
Milki ni yangu.
Nimefanya mengi kwa ajili ya manufaa na furaha yao.
Itakuwaje ikiwa matumaini yao yalivunjwa wakati mmoja?
Najua.
Watu watanihurumia. Watahisi uchungu wangu.
Hata wanaweza kunidhihaki.
Lakini licha ya haya yote, sitaruhusu Bi. Jodha afanyiwe kejeli.
Mfalme Jalaluddin Muhammad!
Atukuzwe!
Atukuzwe mfalme wa Mughal!
Atukuzwe!
Atukuzwe Mfalme!
Atukuzwe!
Mfalme Jalaluddin Muhammad!
atukuzwe!
Nimebahatika sana kuwa na wananchi kama nyinyi.
Namshukuru Mungu.
Kwa neema yake, leo najivunia kusema
kwamba sijawatawala nyinyi na ardhi yenu tu, lakini nyoyo zenu pia.
Naweza kusema kwamba nimewafanya mjivunie ufalme wa Mughal.
Mungu wangu anajua kwamba nilifanya kadri ya uwezo wangu,
ili kuwapa wananchi wangu kila kitu. Hilo ndilo jukumu la mfalme.
Leo, najuta
kwamba sikuweza kutimiza mojawapo ya mtakwa yako.
Sikuweza,
kuwapa mrithi wa ufalme huu.
Sijawahi kumwona Jalal akihisi aibu hivi.
Sitakusamehe kamwe, Bakshi Bano.
Mfalme hana nguvu juu ya uhai na kifo.
Ni Mungu pekee aliye na haki juu ya jambo hilo.
Sijui alichoandika kwenye hatima yangu.
Lakini najua jukumu la mfalme vyema.
Ni jukumu langu kuwaambia wananchi ukweli.
Kwa hivyo leo, nimewaita nyote hapa.
Kuwaambia kwamba,
mfalme wenu hatakuwa baba.
Hakuna mmoja kati ya wake zangu ambaye ni mjamzito.
Ufalme wa Mughal utalazimika kusubiri mrithi wake.
Najua kwamba baada ya kusikia habari hizi,
watu wengi watavunjika moyo.
Pia najua kwamba baada ya kusikia habari hizi,
baadhi ya maadui zangu watasherehekea.
Lakini sijavunjika moyo.
Kuna tatizo gani, ikiwa Jalaluddin hana mtoto?
Lakini hakika ningependa kusema Mfalme hakosi watoto kamwe.
Kwa sababu kwa mfalme, wananchi wake, milki yake,
ndiyo familia yake, watoto wake.
Nyinyi nyote ni watoto wangu.
Nyinyi nyote ni familia yangu.
Mfalme aliye na watu wasiohesabika wanaompenda,
wanaomjia akiitana mara moja,
hajutii kutokuwa na watoto.
Sina malalamiko yoyote. Nyinyi pia hampaswi kuwa na malalamiko yoyote.
-Mfalme Jalaluddin Muhammad! -Atukuzwe!
Utukuzwe ufalme wa Mughal!
-Atukuzwe Mfalme! -Atukuzwe!